Vermiste prokureur ver van sy huis gevind | Maroela Media
"Ons waardeer almal se hulp met die soektog."
Só het Hannelie Loubser, stiefma van Johan Loubser (32), Donderdagoggend gesê nadat Johan vir meer as 24 uur vermis was voordat hy Woensdag opgespoor is.
Loubser het bevestig dat Johan gaan stap het en dat hy meer as 35 km van Bloubergstrand, waar hy woon, gevind is. Hy is Woensdag naby die Silwerstroomstrandoord, noord van Melkbosstrand, gevind.
Volgens Loubser wou Johan net wegkom van alles, maar is nou veilig. Sy het vroeër aan Maroela Media gesê Johan "is fisiek en emosioneel in 'n slegte toestand, maar hy is oukei".
Johan moes Dinsdagoggend 09:00 by die hooggeregshof in Kaapstad gewees het, maar het nie opgedaag nie.
Toe hy nie vir werk opdaag nie, is sy werkgewer na sy woonstel in Bloubergstrand. "Hy het gesien die woonstel is gesluit en het by die motorhuis ingekom waar hy Johan se motor sien staan het," het Loubser vroeër gesê.
Sy woonsteldeur is ook oopgebreek en sy selfoon en beursie is in die woonstel gevind. Hy is hierna as vermis aangemeld.
Johan Loubser Kaapstad
Sy woonstel deur is oopgebreek, maar hy het net n entjie gaan stap want hy wou wegkom van als??????????????
Ja se net die mense wat oor hom bekommerd was het sy woonstel deur oopgebreek. Wou in woonstel inkom om seker te maak hy is nie binne en het iets oorgekom nie. Wat is so snaaks daaraan. Logiese stap. Niemand behalwe die jongman en sy Skepper weet wat die oorsaak vir die lang stap was nie maar ek bid vir beterskap.
In die tye waarin ons LEEF – sê net waarheen Jy gaan, los 'n NOTA (dink aan almal rondom Jou wat moontlik bekommerd mag WEES) Hoop net Jy doen dit nie WEER nie ?